Adam Małysz

Adam Henryk Małysz (ˈadam ˈmaȗɨʃ) (født 1977) er en polsk, tidligere skihopper. Han er en av verdens beste og mest vellykkede skihoppere. Han har fire OL-medaljer, fire sammenlagtseire i verdenscupen. Til sammen har han vunnet 4 gullmedaljer i VM og en sølv og en bronse. Han har også en sammenlagtseier i hoppuka og 39 verdenscupseire i enkeltrenn. I tillegg har Malysz satt mange bakkerekorder, og flere av disse er fortsatt gjeldende.

 Karriere 
Adam Małysz startet verdenscupkarrieren i 1995. Han hadde moderat suksess i verdenscupen (7.- og 10.-plass) de to første årene.

17. mars 1996 tok han sin første verdenscupseier da han vant i Holmenkollen, som var sesongens siste verdenscuprenn. Dette rennet var også avslutningen på karrieren til hans langvarige idol, Jens Weißflog. Derfor ble denne konkurransen kalt av mange kommentatorer og fans "endring av vakt".

Han kom tilbake i sesongen 2000/2001 da han vant den tysk-østerrikske hoppuka og VM i K-90 (han tok sølv i K-120). I 2002 tok Małysz sølv i storbakken og bronse i normalbakken i OL i Salt Lake City, og i 2010 tok Malysz to individuelle sølvmedaljer i OL i Vancouver. I 2003 vant han begge de individuelle VM-titlene og vant verdenscupen for tredje gang.

Adam Małysz ble 25. mars 2007 den eneste skihopperen bortsett fra Matti Nykänen som hadde vunnet verdenscupen fire ganger. I ski-VM i Sapporo 2007 fikk Małysz en fjerdeplass i storbakken og en gullmedalje i normalbakken. Dermed ble han den eneste med så mange mesterskapsmedaljer.

I VM i skiflyging 2010, fikk Małysz en fjerdeplass individuelt. I dette mesterskapet fikk Anders Jacobsen bronsen bare 0,4 tideler foran Malysz. Dette ble Malysz beste plassering i et verdensmesterskap i skiflyging.

Adam Małysz er også den første og hittil eneste skihopper som har vunnet Nordic Tournament tre ganger, henholdsvis i 2001, 2003 og 2007.

Adam Małysz kan også kalles tidenes beste skihopper i sommersesongen. Han har vunnet tre Sommer Grand Prix-sesonger totalt: 2001, 2004, 2006. Han fikk sølv i 2007 og bronse i sesongene 2009 og 2010.

I 2001 ble han tildelt Holmenkollmedaljen sammen med Bente Skari og Thomas Alsgaard.

Han tok sin 39. og siste verdenscupseier 21. januar 2011 på hjemmebane i Zakopane, Polen, foran  østerrikeren Andreas Kofler og tyskeren Severin Freund. To dager senere falt han og skadet seg i et verdenscuprenn samme sted. I Ski-VM 2011 i Oslo tok han bronse i normalbakkerennet i Midtstubakken. I Holmenkollen har han vunnet til sammen 5 ganger mens andre ganger har han endt på 2.- og 3.-plass.

Adam Małysz klargjorde etter en 11.-plass i storbakkerennet i Holmenkollen at han ville avslutte karrieren etter sesongen 2010/2011. Den 20. mars 2011 ble Malysz sitt siste verdenscuprenn, da tok han en tredjeplass i et renn som ble vunnet av hans arvtaker, Kamil Stoch, fra Polen.

Adam Małysz avsluttet karrieren med et eget hopprenn i Zakopane 26. mars 2011, kalt Adam's Bull's Eye, der de fleste i verdenseliten var samlet. Rundt 60 000 tilskuere hedret Polens store idrettsstjerne. Adam Małysz har også blitt kåret til polsk histories nest viktigste person etter Pave Johannes Paul II.

Adam Małysz har også fått en hoppbakke Malinkabakken (Wisła) oppkalt etter seg.

 Verdenscupsesonger 
 Sesong Plassering1994/9551.1995/967.1996/9710.1997/9857.1998/9946.1999/200028.2000/011.2001/021.2002/031.2003/0412.2004/054.2005/069.2006/071.2007/0812.2008/0913.2009/105.2010/113.

 Se også 
 Liste over mestvinnende verdenscupvinnere i skisport

Referanser

 Eksterne lenker 



Kategori:Personer fra Cieszyn fylke
Kategori:Polske skihoppere
Kategori:Verdensmestere i skihopping
Kategori:Vinnere av Holmenkollmedaljen
Kategori:Olympiske sølvmedaljevinnere for Polen
Kategori:Olympiske sølvmedaljevinnere i skihopping
Kategori:Olympiske bronsemedaljevinnere for Polen
Kategori:Olympiske bronsemedaljevinnere i skihopping
Kategori:Ordenen Polonia Restituta
Kategori:Deltakere under Ski-VM 1995
Kategori:Deltakere under Ski-VM 1997
Kategori:Deltakere for Polen under Vinter-OL 1998
Kategori:Skihoppere under Vinter-OL 1998
Kategori:Deltakere under Ski-VM 1999
Kategori:Deltakere under Ski-VM 2001
Kategori:Medaljevinnere under Vinter-OL 2002
Kategori:Deltakere for Polen under Vinter-OL 2002
Kategori:Skihoppere under Vinter-OL 2002
Kategori:Deltakere under Ski-VM 2003
Kategori:Deltakere under Ski-VM 2005
Kategori:Deltakere for Polen under Vinter-OL 2006
Kategori:Skihoppere under Vinter-OL 2006
Kategori:Deltakere under Ski-VM 2007
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Polen under Vinter-OL 2010
Kategori:Skihoppere under Vinter-OL 2010
Kategori:Deltakere under Ski-VM 2011